Jens Bergensten

Jens " Jeb " Peder Bergensten  (lahir 18 Mei 1979)   merupakan seorang pencipta permainan video dari Sweden . Sejak Disember 2010, dia bekerja untuk penghasil permainan video Mojang Studios sebagai pengaturcara kod dan pencipta permainan, menjadi pengusaha utama permainan sandbox Minecraft pada tahun 2011, yang telah menjadi permainan video yang paling terlaris dalam sejarah sejak itu.    Pada tahun 2013, beliau telah dinamakan sebagai salah satu daripada 100 orang paling berpengaruh di dunia dalam majalah Time.

Kerjaya 
Bergensten mula memprogram permainan pertamanya pada usia 11 tahun menggunakan BASIC dan Turbo Pascal .  Pada usia 21 tahun, dia menjadi pencipta level dan modder untuk penembak orang pertama Quake III Arena .  Kemudian dia bekerja sebagai pengaturcara C++ dan Java untuk penghasil permainan Korkeken Interactive Studio, yang muflis dan menjadi Oblivion Entertainment.  Ketika masa itu, dia memimpin perkembangan permainan video berperanan dalam talian, Whispers in Akarra, yang kemudian dia hentikan setelah menyimpang daripada visi kreatif asal pasukan projek itu.  

Selepas kemuflisan Oblivion, Bergensten berpindah ke Malmö dan memperoleh ijazah sarjana dalam sains komputer di Universiti Lund pada tahun 2008.   Semasa belajar, dia mengasaskan syarikat penghasil permainan indie, Oxeye Game Studio, bersama Daniel Brynolf dan Pontus Hammarber. Studio ini terkenal kerana penghasilan permainan platform Cobalt dan penciptaan permainan strategi masa sebenar Harvest: Massive Encounter . 

Sehingga 24 November 2010, Bergensten bekerja untuk komuniti pengetahuan dalam talian, Planeto .

Mojang 
Pada bulan November 2010, Bergensten pada awalnya diambil sebagai pembangun belakang Scrolls untuk Mojang, tetapi mula memprogram Minecraft secara ketara, sehingga dia mengambil alih pengusahannya sepenuhnya pada 1 Disember 2011 setelah Markus Persson turun dari kedudukan ini.  Bergensten adalah sebahagian daripada pasukan yang menghasilkan Catacomb Snatch sebagai sebahagian daripada acara Humble Bundle Mojam di mana pencipta-pencipta permainan membuat sebuah permainan dari mula dalam jangka masa 60 jam. Dia juga telah menghadiri pelbagai pertandingan game jam dengan Mojang.

Kehidupan peribadi 
Pada 11 Mei 2013, Bergensten berkahwin dengan Jenny Bergensten (née Thornell).  Pada 10 Disember 2015, Bergensten dikurniakan seorang anak lelaki, Björn.

Permainan 

 Harvest: Massive Encounter (2008) 
 Minecraft (2011) 
 Cobalt (2016)

Rujukan

Pautan luaran 

 
Orang hidup
Kelahiran 1979
Pencipta permainan video
Mojang Studios
Minecraft